hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Կարեն Սուքիասյանի մայրը՝ Անիկ Պողոսյանը
Զոհված զինծառայող Կարեն Սուքիասյանի 10 հոգուց բաղկացած ընտանիքն արդեն տարիներ շարունակ ապրում է ընդամենը 59 քառակուսի մետր տան մեջ։
1996 թվականին սահմանամերձ գոտում մարտական առաջադրանք կատարելիս ականի պայթյունիցկի զոհված Կարենն ընտանիքի երրորդ տղա էր։ Ինքնակամ էր սահման մեկնել, գլխավորել տարածքի ականապատման աշխատանքները։ Այսօր էլ տիկին Անիկը հպարտությամբ է հիշում որդուն՝ Կարենը քաջ և անվախ տղա էր․
Ընտանիքը 2003 թվականից ընդգրկվում է զոհված զինծառայողների ընտանիքների բնակարանային պայմանների բարելավման ցուցակում, բնակարանի համար հաշվառվում որպես բազմանդամ ընտանիք։ Մոտ 10 տարուց ավելի Քաղաքապետարանը որևէ տեղեկություն չի տրամադրում Սուքիասյաններին, թե որ փուլում է գտնվում հասանելիք բնակարանի հարցը և միայն 2017 թվականին է տիկին Անիկն իմանում, որ հերթացուցակում 15-րդ համարն է։ Ուրախանում է, որ հերթը հասնելուն քիչ է մնացել, սակայն ուրախությունը կարճ է տևում․
«Մի քանի ամիս հետ էլի գնացի, որ ավելի հստակ հետևեմ հերթին, էն էլ պարզվեց՝ անունս հանել են ցուցակից։ Պատճառաբանում էին, որ իմ բնակմակերեսը բավարարում ա։ Բայց ինձ կամ իմ ընտանիքին էդ մասին ոչ տեղեկացրել են, ոչ բան ծանուցել»- ասում է Անիկ Պողոսյանը։
Նախորդ տարվա վերջին կայացած նիստի ժամանակ, ՀՀ ՊՆ ԶՍՊ վարչության բնակարանային ապահովման բաժնի պետ Վ․ Հարությունյանը, զոհված զինծառայողի մոր դիմումին ի պատասխան ուղարկել էր հանձնաժողովի քաղվածքը։ Ըստ այդմ, Անիկ Պողոսյանի անունը բնակհերթի ցանկից հանվել է, քանի որ հաշվառման պահին ներկայացված շահառուն չի հանդիսացել բնակարանային պայմանների կարիքավոր։ Նույնաբովանդակ նամակ զինծառայողի մայրը ստացել է նաև Պաշտպանության նախարարությունից։
«10 հոգով երկու սենյականոց տան մեջ ենք ապրում, մի կերպ յոլա գնում, Քաղաքապետարանից ինձ ասում են՝ բնակարանային կարիքավոր չի հանդիսացել։ Էստեղ էլ ո՞ւր ա արդարությունը, ո՞ւր ա տղուս պատիվը»,- նեղսրտում է տիկին Անիկը։
2017 թվականի օգոստոսի 10-ի որոշմամբ՝ հաստատվել է ՀՀ պաշտպանության նախարարության համակարգի՝ հաշմանդամության զինվորական կենսաթոշակի իրավունք ունեցող նախկին զինծառայողների և զոհված զինծառայողների ընտանիքների բնակարանային ապահովության նոր կարգ՝ ըստ որի, որոշ փոփոխությունների արդյունքում վերը նշված անձինք այլևս չեն կարող օգտվել բնակարանային պայմանների բարելավման ծրագրից:
Պաշտպանության նախարար Դավիթ Տոնոյանը հրաժարվել է ընդունել որդեկորույս ծնողին, փոխարենը, Անիկին երկու անգամ ընդունել է փոխնախարար Գաբրիել Բալայանը։ Մոր խոսքով, փոխնախարարը որևէ հստակ պատասխան չի տվել․
«Ինձ ու մի քանի որդեկորույս ծնողների ընդունելության ժամանակ, Բալայանը ոչ մի նորմալ բան էլ չասեց, ոչ ոքիս հստակ պատասխան չտվեց։ Ծնողներից մեկի հետ անգամ վիճեց, էլ ես ի՞նչ ասեի»։
2018 թվականին ՀՀ վարչապետ Նիկոլ Փաշինյանը Կարեն Սուքիասյանի մահից 22 տարի անց նրա մորն է հանձնում հերոսի կոչումը։ Անիկ Պողոսյանը վարչապետին չի կարողանում ներկայացնել իր խնդիրը, փոխարենը մինչև օրս շարունակում է պատկան մարմինների դիմել և խնդրել, պահանջել իրեն հասանելիք բնակարանը։
Լուսանկարը և տեսանյութը՝ Ազնիվ Սիրադեղյանի
Նախորդ նյութըՀայաստանում արձանագրվել է կորոնավիրուսով վարակվելու 43 նոր դեպք
Հաջորդ նյութըՄանե Գևորգյանի հայտարարությանը Հանրայինը դեռևս չի արձագանքել. հրաժարականներ կլինե՞ն
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.